ดํารงค์ สับปมที่ดินปารีณา ถามสังคมรับได้หรือไม่
กดดัน ท็อป ลุยฟันผิด อธิบดีป่าไม้สงวนท่าที ขอหารือคณะกฤษฎีกา,อธิบดีกรมป่าไม้เผยนัดประชุมคณะกรรมการกฤษฎีกา และฝ่ายกฎหมาย ส.ป.ก. หาทางดำเนินคดี เอ๋ ปารีณา ข้อหาบุกรุกพื้นที่ป่า 682 ไร่ ออกตัวจะให้ไปจับเลยไม่ได้ เว้นแต่ ส.ป.ก.ร้องขอ ดำรงค์ พิเดช แจกแจงละเอียดยิบ มีการบุกรุกสร้างเล้าไก่ตั้งแต่ก่อนมีกฎหมายปฏิรูปที่ดินถือว่าบุกรุกป่าแล้ว ชี้ช่องกฎหมายระบุชัด ครม.มีมติให้นำที่ป่าสงวนแห่งชาติมาดำเนินการปฏิรูป และมีพระราชกฤษฎีกากำหนดเขตปฏิรูปที่ดินถึงจะมีผลเป็นการเพิกถอนพื้นที่ป่า แต่ที่ดินฟาร์มไก่ยังไม่มีการดำเนินการใดๆ ถามกลับ ปารีณา ไม่มีความผิด สังคมรับได้หรือไม่ เฟซบุ๊กให้ รมว.ท็อปจัดการ,กรมป่าไม้พลิกกฎหมายหาช่องดำเนินคดี น.ส.ปารีณา ไกรคุปต์ ส.ส.ราชบุรี พรรคพลังประชารัฐ เจ้าของฟาร์มไก่ เขาสนฟาร์ม หมู่ 6 ต.รางบัว อ.จอมบึง จ.ราชบุรี รุกพื้นที่ป่ากว่า 46 ไร่ และพื้นที่เขตปฏิรูปที่ดิน 682 ไร่ น.ส.ปารีณามอบหมายให้ตัวแทนส่งมอบที่ดินคืนให้กับรัฐเพื่อนำไปจัดสรรให้เกษตรกร โดย ร.อ.ธรรมนัส พรหมเผ่า รมช.เกษตร และสหกรณ์ ร่วมรับมอบที่ดินพิพาท พร้อมระบุว่าไม่สามารถดำเนินคดี น.ส.ปารีณา เพราะคืนที่ดินแล้ว ขณะที่นายดำรงค์ พิเดช หัวหน้าพรรครักษ์ผืนป่า ประเทศไทย (รป.) ยืนยันว่า กรมป่าไม้สามารถดำเนินคดี ส.ส.คนดังได้ เพราะที่ดินดังกล่าวยังเป็นพื้นที่ ป่า หากไม่ดำเนินการมีความผิดฐานเป็นเจ้าพนักงาน ปฏิบัติหรือละเว้นปฏิบัติหน้าที่โดยมิชอบ อธิบดีกรมป่าไม้นัดหน่วยงานที่เกี่ยวข้องประชุมหาข้อยุติทางกฎหมายแล้ว,ความคืบหน้าวันที่ 8 ธ.ค. นายอรรถพล เจริญชันษา อธิบดีกรมป่าไม้ กระทรวงทรัพยากรธรรมชาติและสิ่งแวดล้อม เปิดเผยว่า ในวันที่ 9 ธ.ค. กรมป่าไม้ จะมีการประชุมกับคณะกรรมการกฤษฎีกาและฝ่ายกฎหมายของ ส.ป.ก.เพื่อหาข้อยุติในเรื่องของเอกสารหลักฐาน ข้อกฎหมาย พระราชกฤษฎีกา (พ.ร.ฎ.) เกี่ยวกับที่ดินของ น.ส.ปารีณา ไกรคุปต์ ส.ส.ราชบุรี การจะดำเนินคดี น.ส.ปารีณาข้อหาบุกรุกป่า 682 ไร่ จะต้องรอบคอบ อธิบายกับสังคมได้ และต้องฟัง ส.ป.ก. ด้วยว่าจะดำเนินการอย่างไร จะยุติหรือดำเนินการต่อทางคดี จู่ๆจะให้กรมป่าไม้ไปจับเลยไม่ได้ ขนาดนักกฎหมายของกรมป่าไม้ยังมีความเห็นเป็น 2 แนวทาง และแม้ว่าจะมี พ.ร.ฎ.ก็ใช้ไม่ได้กับทุกกรณี ยกเว้น ส.ป.ก.ร้องขอให้ดำเนินคดีต่อ,ด้านนายดำรงค์ พิเดช ส.ส.บัญชีรายชื่อ และหัวหน้าพรรครักษ์ผืนป่าประเทศไทย (รป.) เปิดเผยว่า เรื่องการบุกรุกป่าสงวนแห่งชาติและพื้นที่ป่าของ น.ส.ปารีณายังไม่ยุติ น.ส.ปารีณาจะต้องโดนจับเพราะศาลฎีกาเคยมีคำพิพากษาไปแล้ว ว่าใครที่บุกรุกป่าสงวนฯก่อน ปี 2554 ถือว่ามีความผิด น.ส.ปารีณาแจ้งครอบครองพื้นที่ปี 2547 และแจ้งว่ามี ภ.บ.ท.5 ปี 2549 ถือว่ามีความผิดฐานบุกรุกป่าต้องจับกุมดำเนินคดี ส่วนการที่ ส.ป.ก.ระบุว่าจะมีการยุติเรื่องหลังจากส่งมอบที่ดินคืนเป็นเรื่องของ ส.ป.ก. แต่เจ้าหน้าที่ ส.ป.ก.ถือว่ามีความผิดอาญาที่ปล่อยปละละเลยให้คนไม่มีคุณสมบัติอย่าง น.ส.ปารีณาในการถือครองหรือครอบครองที่ดิน โดยไม่มีการขับไล่ตั้งแต่ปี 2554 มีพระราชกฤษฎีกาปฏิรูปที่ดินจนถึงปัจจุบัน ดังนั้นต้องมีการแจ้งความเพื่อดำเนินคดีกับเจ้าหน้าที่,นายดำรงค์กล่าวต่อว่า ในส่วนของกรมป่าไม้ ต้องมีความผิดที่ปล่อยให้ น.ส.ปารีณาบุกรุกครอบครองป่าและเข้าไปปลูกสร้างเล้าไก่ระหว่างปี 2549-2553 ก่อนมีพระราชกฤษฎีกาปฏิรูปที่ดินปี 2554 จากนี้ไปกรมป่าไม้ต้องจับกุมดำเนินคดี น.ส.ปารีณา บุกรุกป่า 682 ไร่ต่อ จะจับเป็นรายแปลงหรือจับแปลงใหญ่เลยก็ได้ เพราะที่ดิน 682 ไร่ ยังถือว่ามีสภาพเป็นป่าอยู่ ที่สำคัญตามกฎหมายปฏิรูปที่ดิน พ.ศ.2518 มาตรา 26 (4) ระบุชัดเจนว่า ถ้าเป็นที่ดินในเขตป่าสงวนแห่งชาติ เมื่อคณะรัฐมนตรีมีมติให้ดำเนินการปฏิรูปที่ดินเพื่อเกษตรกรรมในที่ดินเขตป่าสงวนแห่งชาติส่วนใดแล้ว เมื่อ ส.ป.ก.จะนำที่ดินแปลงใดในส่วนนั้นไปดำเนินการปฏิรูปที่ดินเพื่อเกษตรกรรม ให้พระราชกฤษฎีกากำหนดเขตปฏิรูปที่ดินมีผลเป็นการเพิกถอนป่าสงวนแห่งชาติในที่ดินแปลงนั้น และให้ ส.ป.ก.มีอำนาจนำที่ดินนั้นมาใช้ในการปฏิรูปที่ดินเพื่อเกษตรกรรมได้โดยไม่ต้องดำเนินการเพิกถอนตามกฎหมายป่าสงวนแห่งชาติ,หัวหน้าพรรครักษ์ผืนป่าประเทศไทยกล่าวสรุปทิ้งท้ายว่า ข้อเท็จจริงกรณีนี้กรมป่าไม้ได้มอบป่าสงวนฯให้ ส.ป.ก.ในปี 2536 แต่จนถึงปัจจุบัน ส.ป.ก.ยังไม่มีการดำเนินการใดๆ เลย ทั้งการสำรวจรังวัด การตรวจวางแนวเขต การตั้งงบประมาณเพื่อดำเนินการ การวางแผนจัดสรรที่ดิน การเตรียมออกเป็น ส.ป.ก.4-01 จนกระทั่งมี พ.ร.ฎ.ปฏิรูปที่ดิน ปี 2554 ส.ป.ก.ก็ยังไม่มีการดำเนินการใดๆ แถมปล่อยปละละเลยให้ น.ส.ปารีณาเข้ามาครอบครองแล้วมาบอกว่า น.ส.ปารีณาไม่มีความผิด ถามว่าสังคมรับได้หรือไม่ ทั้งๆที่ต้องถือว่า น.ส.ปารีณาบุกรุกป่าสงวนฯ และป่า พ.ศ.2484 มีความผิด ต้องโดนจับสถานเดียว,ขณะเดียวกันนี้เฟซบุ๊กพรรครักษ์ผืนป่าประเทศ ไทยโพสต์ข้อความระบุว่า บางท่านบอกกับทางพรรคว่า ถ้าทำไม่ได้สมกับชื่อพรรค ครั้งหน้าจะไม่เลือก หรือแนะนำให้เปลี่ยนชื่อพรรค ท่านอาจจะลืมไปว่า กรมป่าไม้ กรมอุทยานแห่งชาติ สัตว์ป่า และพันธุ์พืช กระทรวงทรัพยากรธรรมชาติและสิ่งแวดล้อม ขึ้นตรงกับ พรรคชาติไทยพัฒนา หัวหน้าพรรค และรัฐมนตรีผู้มีอำนาจสั่งการ คือ คุณวราวุธ ศิลปอาชา พรรครักษ์ผืนป่าฯวันนี้ บทบาทเป็นแค่พรรคร่วม ที่มีเพียง 2 เสียง ไม่มีตำแหน่ง ไม่มีอำนาจสั่งการใดๆทั้งสิ้น สิ่งที่เราทำได้ คือ ชี้แนะ ข้อกฎหมาย ที่กรมป่าไม้ และกรมอุทยานฯได้เคยปฏิบัติมาในอดีตกับคนทุกระดับชั้น ดังเช่นคดีที่อุทยานแห่งชาติทับลาน ตามฎีกาที่ 14487/2558 พร้อมเรียกร้องให้ผู้เกี่ยวข้อง ไม่ว่าจะเป็นรัฐมนตรีกระทรวง และกรมป่าไม้ เร่งดำเนินการจับกุม กรณีในช่วงที่คุณปารีณาครอบครองพื้นที่ป่าสงวนแห่งชาติลุ่มน้ำภาชีฝั่งซ้าย ในช่วงปี พ.ศ. 2549-2553 ขณะนั้นยังไม่มีพระราชกฤษฎีกาปฏิรูปที่ดินบริเวณดังกล่าว จึงถือว่าที่ดินจำนวน 682 ไร่ เป็นเขตป่าสงวนแห่งชาติ
อธิบดีกรมป่าไม้เผยนัดประชุมคณะกรรมการกฤษฎีกา และฝ่ายกฎหมาย ส.ป.ก. หาทางดำเนินคดี เอ๋ ปารีณา ข้อหาบุกรุกพื้นที่ป่า 682 ไร่ ออกตัวจะให้ไปจับเลยไม่ได้ เว้นแต่ ส.ป.ก.ร้องขอ ดำรงค์ พิเดช
ข่าวหน้า1,ดำรงค์ พิเดช,เอ๋ ปารีณา,บุกรุกพื้นที่ป่า,อรรถพล เจริญชันษา,เขาสนฟาร์ม,การบุกรุกสร้างเล้าไก่,ข่าวทั่วไป